Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,			       11. veebruar 2009 nr 82

Detailplaneeringu kehtestamine
(Neidude tn 2, Haapsalu)

Haapsalu Linnavalitsus algatas Neidude tn 2 krundi detailplaneeringu oma 9.01.2008 korraldusega nr 21. Planeeringu eesmärk on jagada olemasolev elamukrunt kaheks pereelamukrundiks ja planeeritud kruntidele ehitusõiguse ning hoonestustingimuste määramine.
Haapsalu Linnavalitsuse 14.01.2009 korraldusega nr 18 võeti Neidude tn 2 krundi detailplaneering vastu.
26.01.-08.02.2009 toimus planeeringu avalikustamine. Avalikustamise ajal ei esitatud linnavalitsusele planeeringu kohta kirjalikke ettepanekuid ega vastuväiteid.
Detailplaneering vastab linna üldplaneeringule.
Võttes arvesse eelnevat ja korraldusele lisatud seletuskirja ning juhindudes, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Neidude tn 2 krundi detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Vova Homutov`ile, Priidu Lember`ile korralduse koopia saatmisega posti teel, ehitus- ja planeerimisosakonnale (A. Joost), geodeedile (V.Vapper).
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Martin Schwindt
Aselinnapea linnapea ülesannetes					Erko Kalev
                                                                                                           		Linnasekretär